كان في فلاح عنده حصان وفي وكبر في السن ومبقاش قادر يشتغل كويس. فالفلاح مبقاش عايز يديله ياكل وقاله: "لو جبتلي أسد هنا، هخليك عندي."
الحصان زعل، وراح الغابة. هناك قابل تعلب. بعد ما التعلب سمع القصة، قال: "أنا هساعدك. بس انت اتمدد على الأرض، كأنك ميت، ومتتحركش."
الحصان عمل اللي التعلب طلبه، وبعدين التعلب راح للأسد وقاله: "في حصان ميت هناك. تعالى معايا، وهتلاقي وجبة دسمة."
الأسد راح معاه، ولما وقفوا الاتنين جنب الحصان، التعلب قال: "خليني اربط الحصان في ديلك وكده تقدر تاخده البيت وتاكله."
كلام التعلب فرح الأسد جداً. لكن التعلب ربط رجلين الأسد مع ديل الحصان. لما التعلب خلص شغله، قال للحصان: "اسحب الأسد للفلاح."
وبعدين الحصان سحب الأسد معاه على طول. الأسد كان متنرفز جداً بس مقدرش يعمل حاجة. لما الفلاح شاف الأسد، مزاجه بقى حلو، وقال للحصان: "تقدر تفضل معايا." وإداله أكل كتير لحد ما الحصان مات.
أي من الآتي صحيح؟
الفلاح كان زعلان من التعلب. التعلب ساعد الأسد ياكل الحصان. الفلاح قبل الحصان في الآخر. في الآخر الحصان ساب الفلاح.